חוות הניסיונות גליל מערבי

חוות הניסיונות האזורית גליל מערבי היא חווה חקלאית לניסיונות העוסקת במחקר ופיתוח חקלאי.

החווה פועלת כתאגיד משותף בבעלות המועצה האזורית מטה אשר, המועצה האזורית זבולון ותשלובת מילואות, החווה פועלת מתוקף הסכם הפעלה עם משרד החקלאות שהוא בעל הזכויות בקרקע.

700 הדונם המהווים את שטח החווה מפוצל בין שני אתרים - 550 דונם ממזרח לעיר עכו, ו-150 דונם מדרום לקיבוץ שמרת.

מטרות החווה הן פיתוח הידע המקצועי של ענפי החקלאות, הפצה והטמעה של ידע אצל המגדלים ותמיכה בשיפור הרווחיות של ענפי החקלאות.

חוות הניסיונות היא החווה היחידה בארץ המתמחה בתחום האבוקדו ומשמשת מרכז פיתוח העיקרי של ענף האבוקדו בישראל במשך עשרות שנים.

היסטוריה 
החווה הוקמה בשנת 1923 על ידי המנדט הבריטי בשם ״חוות עכו״, למטרות הדגמה ולניסויים בגידולי שדה. בשנת 1932 הוקמה לצידה חוות המטעים.

הרכב הגידולים 
אבוקדו – 470 דונם. חוות הניסיונות גליל מערבי היא מרכז המחקרים העיקרי של ענף האבוקדו בארץ.
הדרים – 40 דונם. החווה עוסקת בפיתוח זנים חדשים.
גידולי שדה וירקות – 190 דונם. מרכז פיתוח של זנים חדשים ושיטות גידול מתקדמות.

מטרות ודרכי פעולה 
ייזום וביצוע מחקר ופיתוח יישומי ואקדמי בחווה ובמשקים.
הכנסת גידולים חדשים וטכניקות גידול מתקדמות.
מיצוב החווה כמרכז לביצוע קשת רחבה של ניסיונות באיכות גבוהה.
להיות גורם מוביל ואבן שואבת לצמיחה מקצועית וכלכלית של ענפי החקלאות.
שילוב חוקרים, מדריכים ומגדלים בפעילות המו"פ.
הפצה והטמעה של הידע הנצבר בקרב המדריכים והמגדלים.
ייזום פעילות חינוכית עם בתי הספר והקהילות באזור.
שיתוף פעולה עם מוסדות המחקר, ארגונים חקלאים והגופים האזוריים.

המאבק למניעת סגירת החווה
נכון ל-2017 מתרחש מאבק על מנת למנוע את סגירת החווה לאחר שהוועדה הממשלתית החליטה על הפקעת שטחי חוות הניסיונות בגליל המערבי לצורך הקמתה של שכונת מגורים חדשה בעכו. המאבק מתרחש על מנת למנוע את ההפקעה או העברתה של החווה לשטח חלופי.

קישורים חיצוניים
חוות הניסיונות גליל מערבי - אתר האינטרנט

הערות שוליים